Ginneken

Ginneken binon atimo zifadil sulüdik in Breda: zif in provin Nedänik: Nolüda⸗Brabän. Ma pükigeb topik panemon  't Ginneke.

Ginneken äbinon büo vilag. Topiko distidoy utanis, kels pemotons in Ginneken (Nedänapüko: els „Ginnekenezen“) de utans, kels lödons in Ginneken (els „Ginnekenaren“). Vilag: Ginneken ävedon ün 1814, kobü vilag: Bavel, komot: Ginneken en Bavel. Tü 1942 yanul 1 Ginneken, flunü koupanef, päläükon lä Breda. Do Ginneken siso ebinon dil zifa at, edakipon kaladi vilagik lönik oka. El Ginnekenmarkt (maket di Ginneken) dub kafibötöps plitöfik labü täratils pezüöl binon famik.

Bumot topik veütik binon el „Sint-Laurentiuskerk“ (Glüg Salüdana: Laurentius) yela 1902, pädisinöl fa bumavans: Jos Cuypers e Jan Stuyt. Logöfots votik binons glüg pävotastidöl tumyela 15id e, boso plödü Ginneken, kasted Bouvigne.

 Mens famik in Ginneken pemotöls 
 Marga Minco (1920 mäzul 31), lautan.
 Antoon Verlegh (1896 mäzul 29), futaglöpädan.

 Yüm plödik 
In Nedänapük:
 Bevüresodatopäd: Ginneken].

Klad:Zifs
Klad:Zifs in Nedän